**Д О Г О В О Р**

**/проект/**

Днес,………….201.... г., в гр. Разград, област Разград между:

**Сдружение „Асоциация Интегро“**  със седалище и адрес на управление: гр. Разград, ул.“Осъм“ №4, ЕИК 130986233, представлявано от Лилия Савкова Макавеева, в качеството на Бенефициент по Договор за безвъзмездна финансова помощ №40/05.02.2014 г.-BG05/614 по Проект „Нашият живот – в нашите ръце“ по програмата за подкрепа на НПО в България по финансовия механизъм на ЕИП 2009-2014 г, наричан по долу **ВЪЗЛОЖИТЕЛ, о**т една страна

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, със седалище и адрес на управление гр./с. \_\_\_\_\_\_\_\_\_\_\_\_\_\_\_\_, ул. “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” № \_\_\_\_, вписано в търговския регистър при Агенция по вписванията с ЕИК \_\_\_\_\_\_\_\_\_\_\_\_\_\_\_\_\_\_, представлявано от \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, наричано по-долу за краткост **ИЗПЪЛНИТЕЛ**, от друга страна,

на основание проведена процедура за избор на изпълнител с предмет**:** **„Организация и провеждане на обучителни и публични прояви и дейности за осигуряване на публичност“ по проект №40/05.02.2014 г.-BG05/614 „Нашият живот- в нашите ръце“, финансиран по Програма за подкрепа на неправителствените организации в България по Финансовия механизъм на ЕИП 2009-2014 г.**

се сключи този договор за следното:

**І. ПРЕДМЕТ НА ДОГОВОРА**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извърши **Организация и провеждане на обучителни и публични прояви и дейности за осигуряване на публичност по проект №40/05.02.2014 г.-BG05/614 „Нашият живот- в нашите ръце“, финансиран по Програма за подкрепа на неправителствените организации в България по Финансовия механизъм на ЕИП 2009-2014 г.,** включващо 348 нощувки със закуски, 498 обяди, 300 вечери, 600 кафе-паузи, 160 кафе-паузи със сандвичи и 41 дена зала за провеждане на дейности.

**(2) ВЪЗЛОЖИТЕЛЯТ** предоставя на **ИЗПЪЛНИТЕЛЯ** в срок до 15 календарни дни от сключването на настоящия договор точен график за планираните събития – обучения, дебати, пресконференции, кръгли маси, работни срещи и конференции.

**(3)** По инициатива на **ВЪЗЛОЖИТЕЛЯ** графикът може да бъде актуализиран със съгласието на **ИЗПЪЛНИТЕЛЯ**.

**(4)** Услугите по договора следва да бъдат осъществени в съответствие с офертата на **ИЗПЪЛНИТЕЛЯ** и техническото задание на **ВЪЗЛОЖИТЕЛЯ**, представляващи неразделна част от договора.

**(5) ИЗПЪЛНИТЕЛЯТ** се задължава, при извършване на услугите по настоящия договор да се съобразява и основава единствено на информацията и данните, надлежно и навременно предоставени му от **ВЪЗЛОЖИТЕЛЯ**.

**(6)** Предметът на договора трябва да бъде изпълненв съответствие със Закона за туризма и действащите нормативни актове и стандарти касаещи и осигуряващи безопасно пребиваване и качествено хранене на бенефициентите по проекта.

**ІІ. МЯСТО И СРОК ЗА ИЗПЪЛНЕНИЕ, ПРИЕМАНЕ И ПРЕДАВАНЕ НА РАБОТАТА**

**Чл. 2.** Мястото на изпълнение на договора са общините София, Разград, Варна, Шумен, Исперих, Завет, Кубрат, Ветово, Сливо поле,.

**Чл. 3. (1)** Срокът на договора започва да тече от датата на предоставяне от **ВЪЗЛОЖИТЕЛЯ** на **ИЗПЪЛНИТЕЛЯ** на цялата информация и документи, необходими на **ИЗПЪЛНИТЕЛЯ** за своевременното започване на изпълнението на услугите по договора.

**(2)** Срокът за изпълнение на договора e до крайния срок за изпълнение на дейностите по него, но не по-късно от 31 юли 2015 г.

**(3)** Срокътза изпълнениенапланираните услуги е съгласно съгласувания между **ВЪЗЛОЖИТЕЛЯ** и **ИЗПЪЛНИТЕЛЯ** план за провеждането им.

**(4)** Приемането на отделните услуги се извършва от **ВЪЗЛОЖИТЕЛЯ** с подписване на приемо-предавателен протокол след всяко събитие – обучение, дебат, работна среща или конференция.

**(6)** Договорът се счита за окончателно изпълнен след извършване на всички услуги, удостоверено чрез подписване на приемо-предавателен протокол между **ВЪЗЛОЖИТЕЛЯ** и **ИЗПЪЛНИТЕЛЯ**.

**ІІІ. ЦЕНИ И НАЧИН НА ПЛАЩАНЕ**

**Чл. 4. (1)** За изпълнение на услугите по настоящия договор, **ВЪЗЛОЖИТЕЛЯТ** се задължава да изплати на **ИЗПЪЛНИТЕЛЯ** обща цена за провеждане на 348 нощувки със закуски, 498 обяди, 300 вечери, 600 кафе-паузи, 160 кафе-паузи със сандвичи и 41 дена зала в размер на \_\_\_\_\_\_\_\_\_\_\_\_\_\_ лева (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ словом), с включен ДДС, при единични цени, както следва:

1. Единична цена за нощувка със закуска с включен ДДС:

..........(.......................………………………) лева.

2. Единична цена за обяд (супа, основно ястие, безалкохолно, десерт) с включен ДДС:

..........(.......................………………………) лева.

3. Единична цена за вечеря (салата, основно ястие, безалкохолно, десерт) с включен ДДС:

..........(.......................………………………) лева.

4. Единична цена за кафе-пауза (кафе, чай, безалкохолно, сладки) с включен ДДС:

..........(.......................………………………) лева.

5. Единична цена за кафе-пауза със сандвич (кафе, чай, безалкохолно, сладки и сандвич) с включен ДДС:

..........(.......................………………………) лева.

6. Единична цена за наем зала, с включен ДДС:

..........(.......................………………………) лева.

**(2)** Посочената цена включва възнаграждение за извършване на услугите по договора, както и всички разходи за изпълнение на поръчката.

**Чл. 5. (1)** Възнаграждението по договора се заплаща по банков път, на посочена от изпълнителя банкова сметка след провеждане на всяка група дейности и събития и подписан от двете страни приемо-предавателен протокол за предоставена и приета услуга. Крайната стойност на всяка услуга се определя според броя на настанените участници за всяко събитие и единичната цена за участник.

**(2)** За извършване на плащането по предходната алинея Изпълнителят издава оригинална фактура в която е наименованието на Проекта.

**V. СПИСЪК НА ДОГОВРЕНИТЕ ДОКУМЕНТИ**

**Чл. 6**. Договорът се състои от следните документи, които представляват неразделна част от него:

1. Настоящият договор;
2. Изискванията на Възложителя
3. Офертата на Изпълнителя

**VI. КОМУНИКАЦИИ**

**Чл. 7**. Всички комуникации и кореспонденция, свързана с настоящия договор, между Възложителя и Изпълнителя трябва да съдържат наименованието и номера на договора и се изпращат по пощата, чрез факс, електронна поща или по куриер. Кореспонденцията се изготвя на български език в два оригинала, един за Бенефициента и един за Изпълнителя.

**VІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8. ВЪЗЛОЖИТЕЛЯТ** се задължава:

1. да оказва необходимото съдействие на **ИЗПЪЛНИТЕЛЯ** като осигури сътрудничество от страна на всички длъжностни лица за изпълнение на договора;

2. да предоставя и осигурява достъп на **ИЗПЪЛНИТЕЛЯ** до цялата информация, необходима за изпълнението на договора и на услугите;

3. да заплати на **ИЗПЪЛНИТЕЛЯ** уговорената цена при условията и по реда, определени в този договор.

**Чл. 9.** **ВЪЗЛОЖИТЕЛЯТ** има право:

1. да получи професионално и качествено изпълнение на услугите;

2. да получава информация за хода на изпълнението на договора, без това да създава затруднения за навременното изпълнение на работата на **ИЗПЪЛНИТЕЛЯ**;

3. да осъществява контрол за съответствие изпълнението на договора с обема и предмета на настоящия договор, без с това да създава пречки на изпълнителя да изпълнява поетите задължения в съответствие с професионалните стандарти;

**VІІІ.** **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 10. (1) ИЗПЪЛНИТЕЛЯТ** има право:

1. да получи необходимото съдействие (под формата на контакт с представители и експерти на **ВЪЗЛОЖИТЕЛЯ)** и получаване на информация за изпълнението на договора;

2. да прави предложение за промяна в сроковете за извършване на предвидените услуги при доказана необходимост, произтичаща от непредвидими събития;

3. да получи уговореното възнаграждение при условията и в сроковете, определени в този договор;

**(2) ИЗПЪЛНИТЕЛЯТ** се задължава да извърши услугата добросъвестно, професионално и в срок, в съответствие с офертата на Изпълнителя и посочените в документацията за провеждане на процедурата по избор изисквания, Закона за туризма, действащото национално законодателство и приложимите стандарти.

**(3)** **ИЗПЪЛНИТЕЛЯТ** се задължава да информира **ВЪЗЛОЖИТЕЛЯ** за всички обстоятелства, възникнали преди или по време на изпълнение на договора, които биха могли да засегнат неговата независимост и обективност при изпълнение на услугите.

**(4)** В хода на изпълнение на услугите **ИЗПЪЛНИТЕЛЯТ** е длъжен незабавно да информира **ВЪЗЛОЖИТЕЛЯ** за възникналите трудности и проблеми при изпълнението, както и за необходимите за преодоляването им мерки.

**IХ. КОНФИДЕНЦИАЛНОСТ**

**Чл. 11. (1)** Страните по настоящия договор се задължават да защитят по подходящ начин конфиденциалността и професионалната тайна на цялата информация и документите, до които има достъп при изпълнение на услугите по договора и които са им станали известни при и по повод изпълнението на договора.

**(3) ВЪЗЛОЖИТЕЛЯТ** няма право без предварителното съгласие на **ИЗПЪЛНИТЕЛЯ** да разкрива на трети лица конфиденциална информация, станала му известна при или по повод изпълнението на настоящия договор, освен в случаите, в които това се изисква по закон или по силата на изрична нормативна разпоредба, изискваща предоставянето на информацията на компетентен държавен орган.

**(4)** **ИЗПЪЛНИТЕЛЯТ** няма право без предварителното съгласие на **ВЪЗЛОЖИТЕЛЯ** да разкрива на трети лица конфиденциална информация, станала му известна при или по повод изпълнението на настоящия договор, освен в случаите, в които това се изисква по закон или по силата на изрична нормативна разпоредба, изискваща предоставянето на информацията на компетентен държавен орган. Настоящата клауза не ограничава **ИЗПЪЛНИТЕЛЯ** да разкрива посочената информация на своите служители, отговорни за изпълнението на услугите.

**Х. ОБЕЗЩЕТЕНИЯ И НЕУСТОЙКИ**

**Чл. 12**. При неизпълнение на този договор всяка от страните дължи обезщетение за виновно причинени вреди при условията на гражданското законодателство.

**Чл. 13. (1)** При забавено изпълнение на някое от договорените задължения, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0.5 % от уговореното в договора възнаграждение, за всеки просрочен ден, но не повече от 10 % от общата цена на договора.

**(2)** **ВЪЗЛОЖИТЕЛЯТ** има право да удържи начислените неустойки от дължимото плащане.

**(3)** При пълно неизпълнение на договора от страна на **ИЗПЪЛНИТЕЛЯ**, **ВЪЗЛОЖИТЕЛЯТ** не изплаща дължимото възнаграждение на **ИЗПЪЛНИТЕЛЯ. В този случай ИЗПЪЛНИТЕЛЯТ** дължи допълнителна неустойка в размер на 10% от стойността на целия договор.

**(4)** В случаите, в които забавата или другата форма на неизпълнение се дължи на действия или бездействия, за които **ВЪЗЛОЖИТЕЛЯТ** отговаря, **ИЗПЪЛНИТЕЛЯТ** не дължи неустойките по предходните алинеи и има право да получи възнаграждение за извършената до момента на съответното неизпълнение работа.

**(5)** При забава на плащането **ВЪЗЛОЖИТЕЛЯТ** дължи на **ИЗПЪЛНИТЕЛЯ** неустойка в размер на 0.5 % от уговореното в договора възнаграждение, за всеки ден закъснение, но не повече от 10 % от общата цена на договора.

**(6)** Плащането на неустойките не лишава изправната страна от правото да търси обезщетение за претърпени вреди и пропуснати ползи над уговорения размер на неустойката.

**(7)** Максималната отговорност на **ИЗПЪЛНИТЕЛЯ** по настоящия договор няма да надвишава 10 % от общата цена на договора.

**ХІ. НЕПРЕОДОЛИМА СИЛА**

**Чл.14. (1)** Страните по договора не носят отговорност за неизпълнение на задълженията си, когато невъзможността за изпълнение се дължи на непреодолима сила, за която страната, възпрепятствана да изпълни своите задължения е уведомила в разумен срок насрещната страна. Никоя от страните не може да се позовава на непреодолима сила, ако е била в забава или не е информирала другата страна за настъпване на обстоятелствата, представляващи непреодолима сила.

**(2)** Страната, засегната от непреодолима сила, е длъжна да предприеме всички необходими мерки, за да намали до минимум понесените вреди и загуби, както и да уведоми незабавно другата страна при настъпване на непреодолимата сила.

**(3)** Изпълнението на задълженията по договора се спира докато трае действието на непреодолимата сила, а срокът на договора се удължава съответно с времето, в което изпълнението е било невъзможно поради непреодолима сила.

**(4)** Не може да се позовава на непреодолима сила страна, чиято небрежност или умишлени действия или бездействия са довели до невъзможност за изпълнението на договора.

**(5)** В случай, че непреодолимата сила трае толкова, че Възложителят вече няма интерес от изпълнението, той има право да прекрати договора. Това право има и Изпълнителя.

**XІІ. ОТГОВОРНОСТ**

**Чл. 15.** Възложителят не носи отговорност за наранявания или вреди, нанесени на служителите или имуществото на Изпълнителя по време на изпълнение на Договора или като последица от него. Възложителят не дължи обезщетения или допълнителни плащания извън предвидените по договора, свързани с подобни вреди или наранявания.

**Чл**. 16. Изпълнителят поема цялата отговорност към трети лица, в това число и отговорност за вреди и наранявания от всякакъв характер, понесени от тези лица по време на изпълнение на Договора или като последица от него.

**Чл. 17**. Възложителят не носи отговорност, произтичащата от искове или жалби вследствие нарушение на нормативни изисквания от страна на Изпълнителя, неговите служители или лица, подчинени на неговите служители, или в резултат на нарушение на правата на трето лице.

**XІІI. КОНФЛИКТ НА ИНТЕРЕСИ**

**Чл.18.** Изпълнителят се задължава да предприеме всички необходими мерки за избягване на конфликт на интереси, както и да уведоми незабавно Възложителят относно обстоятелство, което предизвиква или може да предизвика подобен конфликт. Конфликт на интереси е налице, когато безпристрастното и обективно изпълнение на функциите по договора на което и да е лице, е компрометирано поради причини, свързани със семейството, емоционалния живот, политическата или националната принадлежност, икономически интереси или други общи интереси, които то има с друго лице.

**XІV. ПРЕКРАТЯВАНЕ НА ДЕЙСТВИЕТО НА ДОГОВОРА**

**Чл. 19.** (1) Действието на този договор се прекратява:

1. с извършване и предаване на договорената услуга;

2. по взаимно съгласие на страните, изразено писмено;

3. при обективна невъзможност за изпълнение на договора, дължаща се на причини, за които страните не отговарят;

4. при неизпълнение на задълженията по договора при следните обстоятелства:

- изправната страна е изпратила уведомление до неизправната страна, с което я уведомява за констатираното неизпълнение и е дала разумен срок за отстраняването му;

- в дадения срок неизправната страна не е предприела действия по отстраняване на неизпълнението и не е представила разумно обяснение за липсата на коректно изпълнение;

- при настъпване на горните обстоятелства изправната страна прекратява договора с 10-дневно писмено предизвестие, изпратено до неизправната.

(2) В случаите на предсрочно прекратяване на договора **ВЪЗЛОЖИТЕЛЯТ** дължи на **ИЗПЪЛНИТЕЛЯ** заплащане на цялата работа, извършена до момента на предсрочното прекратяване.

**ХV. ОБЩИ РАЗПОРЕДБИ**

**Чл. 20**. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

**Чл. 21**. За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси неуредени в този договор се прилага българското гражданско и търговско право, като страните уреждат отношенията си чрез споразумение. При непостигане на съгласие спорът се отнася за решаване пред компетентния български съд.

**Чл. 22.** Всички изменения и допълнения на настоящия договор са действителни само ако са съставени в писмен вид и са подписани от страните.

Настоящият договор се сключи в два еднообразни екземпляра - по един за всяка от страните по него.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

Име: Лилия Макавеева Име:

/Изпълнителен директор

На Асоциация Интегро/